# Henkilökohtaisen avun toimintaohje Espoossa 1.3.2011 alkaen

**Sosiaali- ja terveyslautakunta 17.2.2011**

1. **1. JÄRJESTÄMISVELVOLLISUUS**
2. Vammaispalvelulain 8 §:n 2 momentin mukaan kunnan on järjestettävä vaikeavammaiselle
3. henkilölle henkilökohtaista apua, jos henkilö vammansa tai sairautensa johdosta välttämättä
4. tarvitsee palvelua suoriutuakseen tavanomaisista elämän toiminnoista. Kunnalla ei kuitenkaan ole
5. erityistä velvollisuutta henkilökohtaisen avun järjestämiseen, jos vaikeavammaisen henkilön
6. riittävää huolenpitoa ei voida turvata avohuollon toimenpitein.
7. Henkilökohtainen apu kuuluu kunnan erityiseen järjestämisvelvollisuuteen, joten henkilökohtaista
8. apua järjestetään määrärahoista riippumattomana palveluna.
9. **2. LAKIEN SUHTEET**
10. Vammaisten henkilöiden tarvitsemat palvelut järjestetään ensisijaisesti osana yleistä
11. palvelujärjestelmää mm. sosiaalihuoltolain mukaisesti.
12. Vammaispalvelulain mukaisia palvelu- ja tukitoimia järjestetään silloin kun vammainen
13. henkilö ei saa riittäviä ja hänelle sopivia palveluja tai etuuksia muun lain nojalla.
14. Vammaispalvelulaki on ensisijainen kehitysvammalakiin nähden. Kehitysvammaisille henkilöille
15. palvelut ja tukitoimet järjestetään ensisijaisesti vammaispalvelulain nojalla siltä osin kuin ne ovat
16. hänen palveluntarpeeseensa nähden riittäviä ja sopivia sekä muutoinkin hänen etunsa mukaisia.
17. (VPL 4 §)
18. **3. HENKILÖKOHTAISEN AVUN SISÄLTÖ JA MÄÄRÄ**
19. Vammaispalvelulain 8 c §:n mukaan henkilökohtaisella avulla tarkoitetaan vaikeavammaisen
20. henkilön välttämätöntä avustamista kotona ja kodin ulkopuolella:
21. 1) päivittäisissä toimissa
22. 2) työssä ja opiskelussa
23. 3) harrastuksissa
24. 4) yhteiskunnallisessa osallistumisessa tai
25. 5) sosiaalisen vuorovaikutuksen ylläpitämisessä
26. Henkilökohtaisen avun tarkoitus on auttaa vaikeavammaista henkilöä toteuttamaan omia valintojaan edellä mainittuja toimia suorittaessaan.
27. Henkilökohtainen apu on välttämätöntä toisen ihmisen antamaa apua niissä tavanomaiseen elämään liittyvissä toimissa, jotka henkilö tekisi itse, muttei vamman tai sairauden vuoksi selviä niistä itse. Henkilökohtaista apua järjestetään päivittäisiä toimia, työtä ja opiskelua varten siinä laajuudessa kuin vaikeavammainen henkilö sitä tarvitsee. Päivittäiset toimet ovat yleisesti elämässä tapahtuvia asioita kuten esimerkiksi liikkuminen, pukeutuminen, hygieniasta huolehtiminen, vaate- ja ruokahuolto, kodin siivous sekä asiointi. Niihin luetaan myös vaikeavammaisen henkilön huollossa tai hoidossa olevan lapsen päivittäisiin toimiin osallistuminen. Asumispalveluyksikössä asuvan henkilön avun tarve turvataan asumisyksikön sisällä ensisijaisesti asumisyksikön henkilökunnan
28. avulla.
29. Vaikeavammaisen henkilön tekemä työ voi perustua työsuhteeseen tai yritystoimintaan, jota
30. tehdään säännöllisesti tai toistuvasti tietyin aikavälein. Järjestötoimintaa ei pidetä työnä, vaan
31. yhteiskunnallisena osallistumisena. Korvaus työssä tarvittavaan henkilökohtaiseen apuun voidaan
32. myöntää silloin, kun henkilökohtainen apu mahdollistaa tai helpottaa vammaisen henkilön
33. työntekoa. Jos kyse on normaaleista yritystoimintaan liittyvistä riskeistä tai töistä, ei korvausta
34. vammaispalvelulain perusteella voi saada. Opiskelun pitää tähdätä tutkinnon tai ammatin
35. saavuttamiseen tai vahvistaa ammattitaitoa sekä parantaa mahdollisuuksia työllistyä. Muunlainen
36. opiskelu katsotaan harrastukseksi.
37. Henkilökohtaista apua voidaan järjestää myös ulkomaille suuntautuvien loma- ja työmatkojen
38. ajaksi. Korvausta ei suoriteta, jos henkilön kotikunta muuttuu ulkomailla oleskelun vuoksi tai jos
39. kysymyksessä on muuten pitkäkestoinen tai vakituinen asuminen ulkomailla. Harrastuksiin, yhteiskunnalliseen osallistumiseen ja sosiaalisen vuorovaikutuksen ylläpitämiseen
40. henkilökohtaista apua järjestetään vähintään 30 tuntia kuukaudessa. Tuntimäärää mitoitettaessa
41. otetaan huomioon palvelusuunnitelmassa määritelty yksilöllinen avun tarve ja elämäntilanne
42. kokonaisuudessaan. Tuntimäärä voi olla 30 tuntia pienempi, jos se riittää turvaamaan
43. välttämättömän avuntarpeen.
44. **4. MYÖNTÄMISEN PERUSTEET**
45. Henkilökohtaisen avun myöntäminen edellyttää vaikeavammaisuutta. Henkilökohtaista apua
46. järjestettäessä vaikeavammaisena pidetään henkilöä, joka tarvitsee pitkäaikaisen tai etenevän
47. vamman tai sairauden johdosta välttämättä ja toistuvasti toisen henkilön apua suoriutuakseen
48. tavanomaisista elämän toiminnoista eikä avun tarve johdu pääasiassa ikääntymiseen liittyvistä
49. sairauksista ja toimintarajoitteista (VPL 8 c § 3 momentti).
50. Vaikeavammaisuus tulee erottaa ikääntymisestä liittyvästä toimintakyvyn tavanomaisesta
51. alentumisesta. Vanhuksille suunnatut palvelut ja tukitoimet järjestetään ensisijaisesti Espoon
52. vanhuspalveluiden kautta.
53. Avun tarpeen tulee olla välttämätöntä ja toistuvaa. Tällä tarkoitetaan sekä määrällisesti runsasta,
54. jatkuvaluonteista ja vuorokauden eri aikoina ilmenevää että myös määrällisesti vähäisempää mutta
55. kuitenkin toistuvasti ilmenevää välttämätöntä avuntarvetta (HE 166/2008). Henkilökohtaisen avun
56. myöntäminen ei perustu tiettyyn diagnoosiin, vaan päätökset tehdään yksilöharkinnan perusteella.
57. Henkilökohtaisen avun järjestäminen edellyttää, että vaikeavammaisella henkilöllä on voimavaroja
58. määritellä avun sisältö ja toteutustapa (VPL 8 c § 2 momentti). Jos avun ja avustamisen tarve
59. perustuu pääosin hoivaan, hoitoon ja valvontaan, tulee siihen vastata muulla tavoin kuin
60. henkilökohtaisella avulla (HE 166/2008). Tässä tilanteessa kysymykseen voi tulla vaikeavammaisen henkilön toimintakyvystä riippuen esimerkiksi asumispalvelut, palveluasuminen, työ- ja päivätoiminta, kotihoito, omaishoidon tuki, perhehoito, tukihenkilö tai muut tukipalvelut avun tarpeen tyydyttämiseksi. Tällöin on usein kyse tilanteista, joissa vaikeavammainen henkilö ei itse kykene määrittelemään avuntarpeitaan, vaan määrittelystä vastaa pääasiassa joku toinen henkilö.
61. Vaikeavammaisille lapsille voidaan myöntää henkilökohtaista apua silloin, kun he eivät ole
62. vanhempiensa ja muiden huoltajiensa välittömän ja jatkuvan valvonnan ja hoivan tarpeessa, vaan
63. voivat itse ainakin osittain vaikuttaa ja tehdä päätöksiä omasta toiminnastaan. Arvioinnissa otetaan
64. huomioon lapsen yksilöllinen tilanne, kehitystaso ja olosuhteet.
65. Vammaisella ja muulla erityistä tukea tarvitsevalla oppilaalla on oikeus saada maksutta opetukseen
66. osallistumisen edellyttämät tulkitsemis- ja avustajapalvelut sivistystoimen toteuttamana.
67. **5. HENKILÖKOHTAINEN APU JA PALVELUSUUNNITTELU**
68. Palvelutarpeen selvittäminen aloitetaan viimeistään seitsemäntenä arkipäivänä sen jälkeen, kun
69. vammainen henkilö taikka hänen laillinen edustajansa tai omaisensa, muu henkilö tai viranomainen
70. on ottanut yhteyttä Espoon kaupungin vammaispalvelutoimistoon. Kiireellisissä tapauksissa
71. palvelujen tarve arvioidaan viipymättä.
72. Palvelutarpeen selvittäminen tapahtuu yleensä kotikäynnillä tai muutoin asiakkaan
73. henkilökohtaisella tapaamisella. Sosiaalityöntekijä laatii yksilöllisen palvelusuunnitelman
74. yhteisymmärryksessä asiakkaan kanssa. Palvelusuunnitelmaan kirjataan asiakkaan näkemys
75. yksilöllisestä avun tarpeestaan ja palvelun toteuttamistavasta. Vaikeavammaisen henkilön
76. kuulemisessa voidaan tarvittaessa käyttää tulkitsemista sekä kommunikaation apuvälineitä ja -
77. menetelmiä. Mikäli asiakas ei itse kykene sairauden tai esimerkiksi henkisen toimintakyvyn
78. vajavuuden vuoksi osallistumaan täysipainoisesti palveluiden suunnitteluun, asiakkaan tahtoa
79. selvitetään yhteistyössä hänen laillisen edustajansa, omaisen tai muun läheisen kanssa.
80. Henkilökohtaisen avun päätöksenteon pohjana olevassa palvelusuunnitelmassa kiinnitetään
81. erityisesti huomiota seuraaviin asioihin:
82. · Onko hakija vaikeavammainen (vamman tai sairauden aste, laatu ja pysyvyys)
83. · Vaikeavammaisen henkilön toimintakyky ja avun välttämättömyys
84. · Vaikeavammaisen henkilön voimavarat määritellä avun tarpeen sisältö ja toteuttamistapa
85. · Miten henkilökohtainen apu edistää itsenäistä suoriutumista ja osallistumista
86. · Mihin tavanomaisiin elämän toimintoihin avustajaa tarvitaan
87. · Tarvittavan avun määrä (keskimääräinen tuntimäärä) ja mihin vuorokauden aikoihin
88. avuntarvetta esiintyy
89. · Tarkoituksenmukainen henkilökohtaisen avun järjestämistapa tai järjestämistavat
90. · Muiden palvelujen ja tukitoimien tarve ja suhde henkilökohtaiseen apuun.
91. Yksilölliseen palvelusuunnitelmaan kirjattuja seikkoja ei tule ilman perusteltua syytä sivuuttaa
92. päätöksenteossa (HE 166/2008). Palvelusuunnitelma tarkistetaan, jos vammaisen henkilön
93. palveluntarpeessa tai olosuhteissa tapahtuu muutoksia sekä muutoinkin tarpeen mukaan.
94. **6. HENKILÖKOHTAISEN AVUN JÄRJESTÄMISTAVAT**
95. Henkilökohtaisen avun järjestämistavoista päätettäessä ja henkilökohtaista apua järjestettäessä on
96. otettava huomioon vaikeavammaisen henkilön oma mielipide ja toivomukset sekä
97. palvelusuunnitelmassa määritelty yksilöllinen avun tarve ja elämäntilanne kokonaisuudessaan
98. (VPL 8 d §).
99. Järjestämistavan tarkoituksenmukaisuutta ja sopivuutta arvioitaessa kiinnitetään erityisesti
100. huomiota vaikeavammaisen henkilön yksilölliseen kykyyn määritellä avun tarvetta ja sen sisältöä.
101. Lisäksi arvioinnissa otetaan huomioon vaikeavammaisen henkilön elämäntilanne ja olosuhteet
102. kokonaisuudessaan (esimerkiksi työ-, perhe- tai asumisolosuhteet) sekä eri järjestämistapojen
103. käyttäjältään edellyttämät vaatimukset. Järjestämistavan on tuettava ja edistettävä vaikeavammaisen henkilön itsenäistä elämää ja yhdenvertaista oikeutta elää yhteisössä sekä tehdä samanlaisia valintoja kuin muut ihmiset. Sosiaalityöntekijä tekee päätöksen henkilökohtaisen avun
104. järjestämistavasta tai -tavoista.
105. Henkilökohtaista apua järjestetään Espoossa seuraavilla tavoilla:
106. **1) Työnantajamalli.** Työnantajamalli on henkilökohtaisen avun ensisijainen järjestämistapa
107. Espoossa. Tässä mallissa vaikeavammainen henkilö valitsee itse avustajansa ja toimii avustansa
108. työnantajana. Vaikeavammaisen henkilön ja hänen avustajansa on tehtävä kirjallinen työsopimus,
109. jossa määritellään työtehtävät, työaika, palkkaus ym. työsuhteen ehdot. Työnantaja voi
110. avustajakorvauksen puitteissa palkata useamman kuin yhden avustajan, mikäli käytännön toimet
111. sitä vaativat. Työsuhdetta määrittää lähtökohtaisesti työlainsäädäntö. Työnantajan kuuluessa
112. Henkilökohtaisten avustajien työnantajien liitto ry:hyn (Heta-liitto) työsopimukseen on otettava
113. maininta henkilökohtaisia avustajia koskevan valtakunnallisen työehtosopimuksen soveltamisesta.
114. (Kunnan maksaman korvauksen määräytymisen perusteista kts. kohta 8.)
115. Vaikeavammaisella henkilöllä on halutessaan oikeus hoitaa kaikki työnantajavelvoitteet itse.
116. Muussa tapauksessa noudatetaan sijaispalkanmaksujärjestelmää, jossa Espoon kaupunki hoitaa
117. henkilökohtaisen avustajan palkanmaksun niin, että työnantajuus säilyy kuitenkin
118. vaikeavammaisella henkilöllä. Vaikeavammaista henkilöä ohjataan avustajan palkkaukseen
119. liittyvissä asioissa. Työnantajille annetaan Espoossa erilliset ohjeet.
120. **2) Palvelusetelimalli.** Vaikeavammaiselle henkilölle voidaan antaa avustajapalveluiden
121. hankkimista varten palveluseteli. Henkilökohtaisen avun palvelusetelin käyttökohteet määritellään
122. yksilöllisessä palvelusuunnitelmassa ja vammaispalvelupäätöksessä. Käyttökohteita voivat olla mm. vakituisen avustajan väliaikainen sijaisjärjestely, täydentävä henkilökohtainen apu ja pienten
123. tuntimäärien henkilökohtainen apu. Palvelusetelillä vaikeavammainen henkilö ostaa tarvitsemansa
124. henkilökohtaisen avun kaupungin hyväksymiltä palveluntuottajilta. Palvelusetelin myöntäminen voi tulla kysymykseen tilanteessa, jossa on palvelusuunnitelmassa todettu henkilökohtaisen avun tarve sekä kyky ja mahdollisuus palvelusetelin käyttämiseen. Asiakas voi kieltäytyä palvelusetelistä, jolloin henkilökohtainen apu tulee järjestää muilla tarkoituksenmukaisilla järjestämistavoilla. Palvelusetelin käyttäjille annetaan Espoossa erilliset ohjeet.
125. **3) Ostopalvelumalli.** Erityisestä vaikeavammaiseen henkilöön tai hänen olosuhteisiinsa liittyvästä
126. syystä Espoon kaupunki voi ostaa vaikeavammaiselle henkilölle henkilökohtaisen avun palveluja
127. julkiselta tai yksityiseltä palvelun tuottajalta tai järjestöltä. Ostopalvelumallissa kaupunki antaa
128. maksusitoumuksen vaikeavammaiselle henkilölle tietyn / tiettyjen palveluntuottajien käyttöön.
129. Ostopalvelusopimuksen tekijöinä ovat kaupunki ja kyseisiä ostopalveluita tarjoava yritys. Avustaja
130. on näissä tapauksissa työsuhteessa ostopalveluita toteuttavaan yritykseen. Avustettava henkilö on
131. ostopalvelumallissa asiakkaan asemassa.
132. Kaikkien järjestämistapojen kohdalla vaikeavammaisella henkilöllä tulee olla mahdollisuus
133. määrittää mitä, missä, milloin ja miten apua annetaan. Järjestämistapoja on mahdollista yhdistää ja
134. käyttää rinnakkain esimerkiksi niin, että vaikeavammainen toimii pääsääntöisesti avustajan
135. työnantajana ja hän saa kunnalta lisäksi sijaisuuksien tai työmatkojen hoitamista varten
136. palvelusetelin.
137. **7. OMAINEN AVUSTAJANA**
138. Työnantajamallissa henkilökohtaisena avustajana ei voi toimia vaikeavammaisen henkilön omainen tai muu läheinen henkilö, ellei sitä erityisen painavasta syystä ole pidettävä vaikeavammaisen henkilön edun mukaisen. (VPL 8 d § 4 mom.)
139. Omaisella tarkoitetaan vaikeavammaisen henkilön puolisoa, lasta, vanhempaa tai isovanhempaa.
140. Muulla läheisellä henkilöllä tarkoitetaan avopuolisoa tai samaa sukupuolta olevaa
141. elämänkumppania.
142. Omaishoidon tuki on ensisijainen tukimuoto tilanteessa, jossa omainen tai muu läheinen henkilö
143. pääasiallisesti huolehtii vaikeavammaisen henkilön hoidosta ja huolenpidosta.
144. **8. KUNNAN KORVAUKSEN MÄÄRÄYTYMINEN TYÖNANTAJAMALLISSA**
145. Vaikeavammaiselle henkilölle korvataan henkilökohtaisen avustajan palkkaamisesta aiheutuvat
146. kustannukset työnantajan maksettavaksi kuuluvine lakisääteisine maksuineen ja korvauksineen sekä muut kohtuulliset avustajasta aiheutuvat välttämättömät kulut (VPL 8 d § 2 mom. 1. kohta).
147. **Korvattavia kustannuksia ovat:**
148. - Henkilökohtaisen avustajan palkkauksesta maksettava korvaus: tuntipalkka 9,51 € ja
149. kuukausipalkka 1617,34 €. Palkkataso tarkistetaan 1.5.2011 jälkeen.
150. - Työnantajalle kuuluvat lakisääteiset maksut ja korvaukset (sosiaaliturvamaksut,
151. eläkemaksut, lakisääteiset työterveyshuollon maksut sekä pakolliset tapaturma- ja
152. työttömyysvakuutusmaksut).
153. - Työaikalain (605/1996) mukaiset korvaukset sunnuntai-, lisä- ja ylitöistä sekä vuosilomalain
154. (162/2005) mukaiset korvaukset sekä työsopimuslain mukainen sairausajan palkka.
155. (Kaupunki ei maksa lisä- ja ylityökorvauksia, ellei näiden teettämisestä ole erityistilanteissa
156. sovittu vammaispalvelupäätöksessä. Jos avustaja on työnantajan perheenjäsen, hänelle ei
157. makseta työaikalain mukaisia korvauksia eikä muita työaikakorvauksia).
158. - Lauantaityö (lauantaina tehdyiltä tunneilta maksetaan 20 %:lla korotettu perustuntipalkka)
159. - Iltatyö (kello 18.00 ja 23.00 välisenä aikana tehdystä työstä maksetaan iltatyökorvauksena
160. 15 %:lla korotettu perustuntipalkka)
161. - Arkipyhäkorvaus (avustaja-TES 5.3 §)
162. - Ryhmähenkivakuutus (avustaja-TES 16 §)
163. - Vakituisen avustajan sijaiseksi palkatun henkilön palkkauskustannukset.
164. - Muut avustajasta aiheutuvat kohtuulliset ja välttämättömät kulut. Niitä voivat olla
165. esimerkiksi työnantajana toimimiseen liittyvät koulutuskulut ja rekrytointikulut. Lisäksi
166. avustajan matkakulut silloin kun avustaminen edellyttää matkustamista esimerkiksi
167. vaikeavammaisen henkilön työn tai harrastusten vuoksi. Tarpeellisiksi voidaan katsoa ne
168. työnantajalle aiheutuneet kustannukset, joita ilman avustamiseen ei olisi voitu ryhtyä tai sitä
169. ei olisi voitu jatkaa. Korvausta avustajasta aiheutuviin muihin kustannuksiin
170. vaikeavammaisen henkilön tulee hakea erillisellä hakemuksella, josta sosiaalityöntekijä
171. tekee erillisen päätöksen.
172. **Heta-liiton jäsenyyden vaikutus kaupungin maksamaan korvaukseen:**
173. Jos vaikeavammainen työnantaja on sidottu alan valtakunnalliseen työehtosopimukseen, henkilökohtaisen avustajan palkka- ja työehtoihin sovelletaan 1.12.2010 alkaen Heta-liiton ja JHL:n sopimaa henkilökohtaisia
174. avustajia koskevaa valtakunnallista työehtosopimusta (avustaja-TES) sen soveltamisalan
175. mukaisesti. Heta-liiton jäsenien avustajille maksettaviin korvauksiin noudatetaan avustaja-TES:iä
176. sen kalenterikuukauden palkkauksesta lähtien, milloin tieto jäsenyydestä on tullut kaupungille.
177. Työehtosopimuksella ei huononneta työntekijän voimassaolevaan työsuhteeseen perustuvia etuja.
178. Kaupunki ei korvaa Hetan:n liittymis- tai jäsenmaksua.
179. Seuraavat korvaukset maksetaan henkilökohtaiselle avustajalle vain, jos vaikeavammainen
180. työnantaja on Heta-liiton jäsen (Avustaja-TES:in mukaiset korvaukset maksetaan soveltuvin osin
181. kaikille avustajille 1.9.2011 alkaen riippumatta siitä, onko työnantaja Heta-liiton jäsen):
182. - Yötyö (yötyöstä maksetaan yötyökorvauksena 30 %:lla korotettu perustuntipalkka. Yötyötä
183. on työ, jota tehdään kello 23:n ja 6 välisenä aikana. Avustaja-TES 9 §:n mukaan yötyötä
184. saadaan teettää silloin, kun avustamisen tarvetta on myös yöaikaan).
185. - Lomaraha (työntekijälle maksetaan lomarahana 50 % hänen vuosilomapalkastaan.
186. Lomaraha lasketaan kunkin loman osuuden (kesäloma, talviloma) vuosilomapalkasta ja
187. maksetaan sen yhteydessä; avustaja-TES 13 §)
188. (Avustaja- TES ei ole voimassa avustajana toimivan omaisen kohdalla seuraavilta osin: (5 §
189. Työaika, 7 § Lepoajat, 8 § Lisätyö ja ylityö, 9 § Muut työaikakorvaukset).
190. Kaupunki ei vastaa ylimääräisistä kustannuksista (palkat ja korvaukset), joita vaikeavammainen
191. työnantaja maksaa työntekijälleen tästä henkilökohtaisen avun toimintaohjeesta poikkeavasti.
192. **9. HAKUMENETTELY JA PÄÄTÖKSENTEKO**
193. Henkilökohtaista apua haetaan kirjallisesti vapaamuotoisella hakemuksella Espoon
194. vammaispalveluilta. Hakemukseen tulee liittää lääkärintodistus ja mahdolliset muut asiaa koskevat
195. asiantuntijalausunnot. Liitteitä ei tarvita, mikäli tiedot ovat päätöksentekijän käytettävissä, eikä
196. niissä ole tapahtunut muutoksia.
197. Sosiaalityöntekijä tekee palvelusuunnitelman pohjalta vammaispalvelupäätöksen ilman aiheetonta
198. viivytystä ja viimeistään kolmen kuukauden kuluessa siitä, kun vammainen henkilö tai hänen
199. edustajansa on esittänyt palvelua koskevan hakemuksen. Henkilökohtaisen avun päätökset tehdään
200. pääsääntöisesti toistaiseksi. Mikäli asiakkaan tilanteessa on odotettavissa muutoksia, jotka
201. vaikuttavat oleellisesti tilanteeseen, voidaan päätös tehdä määräaikaiseksi. Asiakkaan
202. palveluntarvetta arvioidaan aina olosuhteiden muuttuessa.
203. Henkilökohtaisen avun järjestämisestä tehdään yksi päätös huolimatta järjestämistapojen määrästä.
204. Päätöksen perusteluissa selvitetään, mitkä seikat ja selvitykset ovat vaikuttaneet ratkaisuun sekä
205. mainitaan sovelletut säännökset (hallintolaki 45 §). Päätökseen liitetään oikaisuvaatimusohje.
206. **10. MAKSUTTOMUUS**
207. Henkilökohtainen apu on asiakkaalle maksuton sosiaalipalvelu. (laki sosiaali- ja terveydenhuollon
208. asiakasmaksuista 4 §).
209. **11. ILMOITUSVELVOLLISUUS**
210. Vaikeavammainen henkilö on velvollinen ilmoittamaan päätöksentekijälle olosuhteissaan
211. tapahtuvista muutoksista, joilla on vaikutusta henkilökohtaisen avun järjestämiseen. Välittömästi
212. korvauksen maksamiseen liittyvissä asioissa ilmoitus tehdään vammaispalvelujen
213. toimistosihteerille
214. .
215. **12. ASIAA KOSKEVAT SÄÄDÖKSET JA OHJEET**
216. · Laki vammaisuuden perusteella järjestettävistä palveluista ja tukitoimista (380/1987)
217. · Laki sosiaalihuollon asiakkaan asemasta ja oikeuksista (812/2000)
218. · Laki sosiaali- ja terveydenhuollon asiakasmaksuista (734/1992)
219. · Hallituksen esitys Eduskunnalle laeiksi vammaisuuden perusteella järjestettävistä
220. palveluista ja tukitoimista annetun lain sekä sosiaali- ja terveydenhuollon asiakasmaksuista
221. annetun lain 4 §:n muuttamisesta (HE 166/2008)
222. · Vammaispalvelulain muutokset 1.9.2009 lukien (STM:n kuntainfo 4/2009)
223. · Henkilökohtaisia avustajia koskeva valtakunnallinen työehtosopimus (voimassa 1.12.2010 -
224. 30.4.2012)